OpenLLM-France/wikimedia huggingface dataset:
# Vespadelus finlaysoni

Vespadelus finlaysoni és una espècie de ratpenat de la família dels vespertiliònids. És endèmic d'Austràlia (Austràlia Occidental, el Territori del Nord i Austràlia Meridional). Té una varietat d'hàbitats naturals, que van des dels deserts fins a les zones tropicals humides del nord. És una espècie en risc mínim, és a dir, no sembla que hi hagi cap amenaça significativa per a la seva supervivència. Fou anomenat en honor del químic i naturalista australià Hedley Herbert Finlayson.

## Reproducció

Les femelles es poden reproduir dues vegades l'any i parir una sola cria (tot i que al voltant d'una cinquena part dels naixements són de bessons).

## Referències

* ↑ Catalogue of Life Arxivat 2015-06-14 a Wayback Machine. (anglès)
* 1 2 McKenzie, N.; Reardon, T. Vespadelus finlaysoni. UICN 2008. Llista Vermella d'espècies amenaçades de la UICN, edició 2008, consultada el 21 juliol 2014.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 134. ISBN 978-0801893049.
* ↑ Reardon, T. B., Milne, D. J., Kutt, A. S. i Armstrong, K. N., 2008. Finlayson's Cave Bat, Vespadelus finlaysoni. A: S. Van Dyck i R. Strahan (eds), The mammals of Australia. Tercera edició, pp. 565-566. Reed New Holland, Sydney, Austràlia.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Pawlet

Pawlet és una població dels Estats Units a l'estat de Vermont. Segons el cens del 2000 tenia 1.394 habitants.

## Demografia

Segons el cens del 2000, Pawlet tenia 1.394 habitants, 575 habitatges, i 396 famílies. La densitat de població era de 12,5 habitants per km².
Dels 575 habitatges en un 29,4% hi vivien nens de menys de 18 anys, en un 56,5% hi vivien parelles casades, en un 8,5% dones solteres, i en un 31% no eren unitats familiars. En el 26,1% dels habitatges hi vivien persones soles l'11,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,92.
Per edats la població es repartia de la següent manera: un 24,8% tenia menys de 18 anys, un 5,1% entre 18 i 24, un 27% entre 25 i 44, un 27,3% de 45 a 60 i un 15,8% 65 anys o més.
L'edat mediana era de 40 anys. Per cada 100 dones de 18 o més anys hi havia 101,5 homes.
La renda mediana per habitatge era de 36.429 $ i la renda mediana per família de 42.750 $. Els homes tenien una renda mediana de 27.847 $ mentre que les dones 22.262 $. La renda per capita de la població era de 20.726 $. Entorn del 8,3% de les famílies i el 9,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pawlet». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Pawlet». American Fact Finder. Oficina del Cens dels Estats Units, 12-01-2010.
# Regió de Bolama

Bolama és una regió administrativa de Guinea Bissau, formada essencialment per l'arxipèlag dels Bijagós, davant la costa meridional del país, i una petita faixa litoral continental centrada en la ciutat costanera de São João. Té una superfície de 2.624 km² i una població estimada de 34.563 habitants el 2007. La capital és Bolama, a l'illa del mateix nom.

## Subdivisions

Bolama es divideix en 3 sectors administratius:
* Bolama, que comprèn les illes de Bolama i Galinhas i algunes illes adjacents al nord-est de la regió, juntament amb la faixa litoral.
* Bubaque, que comprèn diverses illes, entre les quals Bubaque, Orangozinho, Meneque, Orango, Soga, Rubane, Roxa i João Viera, totes al sud de l'arxipèlag dels Bijagós.
* Caravela, que comprèn també diverses illes, entre les quals Caravela, Carache, Uno, Unhacomo, Uracane, Enu, Formosa, Ponta i Maio, totes al nord-oest de l'arxipèlag.

## Referències

* ↑ Repartition geographique des communautés
* ↑ (portuguès) «Dades de l'Instituto Nacional de Estatística». Arxivat de l'original el 2009-11-13. [Consulta: 15 juliol 2016].
# Pella (Iowa)

Pella és una població dels Estats Units a l'estat d'Iowa. Segons el cens del 2000 tenia 9.832 habitants.

## Demografia

Segons el cens del 2000, Pella tenia 9.832 habitants, 3.497 habitatges, i 2.395 famílies. La densitat de població era de 555 habitants/km².
Dels 3.497 habitatges en un 30,2% hi vivien nens de menys de 18 anys, en un 61,5% hi vivien parelles casades, en un 5,4% dones solteres, i en un 31,5% no eren unitats familiars. En el 28,2% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,95.
Per edats la població es repartia de la següent manera: un 21,6% tenia menys de 18 anys, un 17,6% entre 18 i 24, un 23,6% entre 25 i 44, un 18,7% de 45 a 60 i un 18,5% 65 anys o més.
L'edat mediana era de 35 anys. Per cada 100 dones de 18 o més anys hi havia 88,6 homes.
La renda mediana per habitatge era de 45.496 $ i la renda mediana per família de 56.321 $. Els homes tenien una renda mediana de 40.344 $ mentre que les dones 25.833 $. La renda per capita de la població era de 19.674 $. Entorn del 3,2% de les famílies i el 7,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pella». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Pella». American Fact Finder. Oficina del Cens dels Estats Units, 12-01-2010.
# Saskia (cràter)

Saskia és un cràter d'impacte en el planeta Venus de 37,1 km de diàmetre. Porta el nom de Saskia van Uylenburgh (1612-1642), model artística holandesa, i el seu nom va ser aprovat per la Unió Astronòmica Internacional el 1991.

## Referències

* ↑ «Saskia». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Noël Gaussail

Noël Mathieu Victor Marie Gaussail (Bèlpuèg, Tarn i Garona, 24 de desembre de 1825 - Perpinyà, Pirineus Orientals, 17 de febrer de 1899) fou un eclesiàstic, que ocupà el càrrec de bisbe de Perpinyà de 1886 a 1899. Fou consagrat bisbe d'Elna-Perpinyà el 10 de juny de 1886.

## Referències

* ↑ Gaussail (Noël-Mathieu-Marie-Victor) a: Capeille, Jean. Dictionnaire de biographies roussillonnaises. Perpignan: Imp. Lib. Cat. J. Comet, 1914, p. 232. (facsímil Marseille: Laffitte Reprints, 1978)

## Bibliografia

* Gaussail (Noël-Mathieu-Marie-Victor) a: Capeille, Jean. Dictionnaire de biographies roussillonnaises. Perpignan: Imp. Lib. Cat. J. Comet, 1914, p. 232. (facsímil Marseille: Laffitte Reprints, 1978)
# Vicenç de Margarit i de Biure

Vicenç de Margarit de Biure (Castell d’Empordà, c. 1613 – Perpinyà, 21 de desembre de 1672) va ser un eclesiàstic dominicà.
Sisè fill del matrimoni entre Felip de Margarit Sunyer, senyor del Castell d’Empordà, i Beatriu de Biure de Vilanova. Va ser germà de Josep de Margarit de Biure, governador de Catalunya durant la Guerra dels Segadors, gràcies al qual va obtenir importants càrrecs eclesiàstics. Segons Manel Güell, va ser batejat probablement el 1613.
Vicenç va cursar estudis a la Universitat de Girona. Allí va instruir-se en filosofia i aconseguí la càtedra de Teologia, matèria que també va impartir com a professor.
En el marc de la guerra entre la Corona Hispànica i les tropes francocatalanes, encadena els bisbats de Lleida (1642-46), Solsona (1646-51), Barcelona (1651-52), i a l’exili, Elna (1654) -càrrec que el Vaticà no va ratificar fins a 1669. Poques setmanes de morir, va beneir l’església parroquial de Sant Mateu de Perpinyà, inaugurada el 8 de març de 1671.
En els darrers anys del conflicte, Vicenç fa assíduament de procurador del seu germà Josep en els assumptes patrimonials de la família. A més, gestiona les confiscacions de rèdits de la diòcesi gironina i l’arrendament de delmes d’alguns municipis empordanesos.
Les despulles de Vicenç van ser transportades al Castell d’Empordà el primer de març de 1722.

## Referències

* ↑ Guell, Manel. Els Margarit del Castell d'Empordà. Lleida: Fundació Noguera, 2011, p. 273. ISBN 978-84-9975-059-0.
* ↑ De Puig, Jaume «Sant Domènec i la Inquisició». Annals de l’Institut d’Estudis Gironin, 2016, pàg. 150.
* ↑ Sivillà, Magí. Historia general del Principado de Cataluña, condados de Rossellón y Cerdaña. Barcelona: Centre d'Història Contemporània de Catalunya, 2019, p. 795 i 796. ISBN ISBN 978-84-393-9980-3.
* ↑ Güell, 2011, p. 274-275.
* 1 2 Güell, 2011, p. 274.
# Paweł Niedźwiecki

Paweł Niedźwiecki (Varsòvia, 12 de maig de 1974) va ser un ciclista polonès, professional del 1996 al 2002. El seu èxit més important fou la victòria a la Volta al Japó de 2001

## Palmarès

* 1994
** 1r a la Szlakiem Grodów Piastowskich
* 1995
** 1r al Memorial Andrzej Trochanowski
* 2000
** Vencedor d'una etapa al Commonwealth Bank Classic
** Vencedor de 2 etapes a la Małopolski Wyścig Górski
* 2001
** 1r a la Volta al Japó

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Ratpenat cuallarg de Sulawesi

El ratpenat cuallarg de Sulawesi (Mops sarasinorum) és una espècie de ratpenat de la família dels molòssids que es troba a Indonèsia i Filipines.

## Subespècies

* Mops sarasinorum lanei
* Mops sarasinorum sarasinorum

## Referències

* ↑ Mops sarasinorum a Mammal Species of the World (MSW) (anglès)

## Enllaços externs

* The Taxonomicon (anglès)
Espècies vivents de molòssids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Molossoidea :
Subfamília Molossinae :
Subfamilia Tomopeatinae :
# Regió de Bromberg

La Regió de Bromberg (en alemany: Regierungsbezirk Bromberg) va ser una regió administrativa (Regierungsbezirk) del Gran Ducat de Posen, de la Província de Posen i posteriorment del Reichsgau de Danzig-Prússia Occidental. Va existir des del 1815 fins al 1918 i de 1939 a 1945. La seva capital era la ciutat de Bromberg (Bydgoszcz).

## Història

La província es va crear juntament amb el Gran Ducat de Posen que s'havia format després del Congrés de Viena de 1815. Fins al 1848 va formar part del Gran Ducat i posteriorment de la Província de Posen, la seva successora.
Com a conseqüència del Tractat de Versalles, després de la derrota alemanya a la Primera Guerra Mundial, la província va desaparèixer i la major part del territori va ser assignat a la Segona República Polonesa.
Després de l'ocupació de Polònia, la regió de Bromberg va ser restablerta dins del Reichsgau de Danzig-Prússia Occidental, malgrat el territori no era el mateix que la regió original.
La Regió de Bromberg va ser dissolta al 1945 després de la derrota de l'Alemanya nazi a la Segona Guerra Mundial i el territori va passar a formar part de la República Popular de Polònia.

## Divisió administrativa (1815-1918)

| Kreise (districtes rurals) | Kreisfreie Städte (districte urbà) |
| Districte de Bromberg Districte de Czarnikau Districte de Filehne Districte de Gnesen Districte de Hohensalza Districte de Kolmar in Posen Districte de Mogilno Districte de Schubin Districte de Strelno Districte de Wirsitz Districte de Witkowo Districte de Wongrowitz Districte de Znin | Bromberg Schneidemühl |

## Divisió administrativa (1939-1945)

| Kreise (districtes rurals) | Kreisfreie Städte (districte urbà) |
| Districte de Bromberg Districte de Kulm Districte de Schwetz Districte de Thorn Districte de Tuchel Districte de Wirsitz Districte de Zempelburg | Bromberg Thorn |

## Bibliografia

* Amtsblatt der Königlichen Preußischen Regierung zu Bromberg. Jahrgang 1827 (Online)
# Sant Sudari d'Oviedo

El Sant Sudari d'Oviedo és una relíquia de l'Església Catòlica que es troba dipositat a la Catedral de San Salvador d'Oviedo. Es tracta d'un mocador de lli tacat de sang amb alguna cremada, de forma rectangular de 83x53 centímetres venerat com una relíquia funerària descrita a l'Evangeli segons Joan 20, 7 que esmenta un «sudari» (σουδαριον) que tapava la cara i el cap, i una «tela de lli» o «llençol» cobrint el cos. Es diu que el sudari d'Oviedo fou la tela que tapà aleshores el cap de Jesús i que segons la llegenda, Sant Pere entrà a la tomba buida de Jesucrist i que la va recollir conjuntament amb el Sant Sudari de Torí.

## Història

Es pot constatar l'existència a Espanya de la relíquia des del segle vii. La seva localització en dates anteriors és més incerta, tot i que alguns estudiosos la situen en el segle i a Jerusalem. També es creu que va sortir d'aquesta ciutat davant l'imminent atac dels perses, sent transportada pel nord d'Àfrica fins a Cartagena, Sevilla, Toledo i finalment dipositada a Oviedo.
El Sant Sudari s'exposa al públic només tres dies l'any, que són el Divendres Sant, el 14 de setembre i el 21 de setembre per Sant Mateu apòstol. La resta de l'any es troba dins de l'urna que hi ha a la Catedral d'Oviedo.

## Vegeu també

* Sant sudari de Torí.

## Enllaços externs

* El Sudari d'Oviedo
# Utøya

Utøya (en noruec pronunciat /ʉːtœʏɑ/, que significa «illa d'Ut») és una illa situada dins del llac de Tyrifjorden a Noruega. Administrativament forma part del municipi de Hole, al comtat de Buskerud. Té una superfície de 10,6 hectàrees.
Des de l'any 1950, l'illa és propietat de l'Arbeidernes Ungdomsfylking (Lliga de Joves Laboristes, abreujat AUF), que és l'organització política juvenil associada al Partit Laborista Noruec. Cada estiu aquesta organització hi organitza un campament juvenil. La resta de l'any es lloga per a esdeveniments o com a lloc per a campaments gestionat comercialment sota el nom Utøya AS.

## Massacre del 2011

El 22 de juliol de 2011 va tenir-hi lloc un tiroteig massiu al campament d'estiu de l'AUF on es reunien entre 650 joves. Un home vestit de policia i amb dues armes al damunt va accedir-hi i va obrir foc contra la multitud. Alguns joves es varen llançar al llac per escapar de l'agressor, Anders Behring Breivik. 69 persones varen deixar-hi la vida.

## Referències

* ↑ «El doble atemptat a Noruega deixa com a mínim 91 morts». Vilaweb, 23-07-2011 [Consulta: 23 juliol 2011].
* ↑ «91 morts en el doble atemptat a Noruega». Ara, 23-07-2011 [Consulta: 23 juliol 2011].
* ↑ «La policia noruega redueix a 68 els morts en la massacre d'Utoya». Ara, 25-07-2011 [Consulta: 26 juliol 2011].

## Enllaços externs

* Utøya AS
# Ratpenat d'orelles rodones del Brasil

El ratpenat d'orelles rodones del Brasil (Lophostoma brasiliense) és una espècie de ratpenat que es troba a Sud-amèrica i Centreamèrica.

## Referències

Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Tissa (Marroc)

Tissa (àrab: تيسة, Tīssa; amazic estàndard marroquí: ⵜⵉⵙⵙⴰ, Tissa) és un municipi de la província de Taounate, a la regió de Fes-Meknès, al Marroc. Segons el cens de 2014 tenia una població total de 11.195 persones. La zona presenta un important diapir d'halita.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* ↑ Gartet, Abdelghani; Gartet, Jaouad; Conesa García, Carmelo «Exploitation des salines au Massif Diapirique de Tissa et impatcs environnementaux (Prérif Central, Maroc septentrional)» (en francès). Papeles de Geografía. Murcia: Universidad de Murcia, Servicio de Publicaciones, 44, 2006, pàg. 23-38. ISSN: 0213-1781.
# Resolució 1266 del Consell de Seguretat de les Nacions Unides

La Resolució 1266 del Consell de Seguretat de les Nacions Unides fou adoptada per unanimitat el 4 d'octubre de 1999. Després de recordar totes les anteriors resolucions sobre Iraq, incloses les resolucions 986 (1995), 1111 (1997), 1129 (1997), 1143 (1997), 1153 (1998), 1158 (1998), 1175 (1998), 1210 (1998) i 1242 (1999) referides al Programa Petroli per Aliments, el Consell va augmentar el límit de la quantitat de petroli que l'Iraq podria exportar a 3.050 milions de dòlars USA per als actuals períodes de 180 dies que van començar el 25 de maig de 1999.
El Consell de Seguretat estava decidit a millorar la situació humanitària a l'Iraq i, d'acord amb el Capítol VII de la Carta de les Nacions Unides va augmentar el límit del petroli que l'Iraq podria exportar més enllà del límit autoritzat anteriorment, que havia estat prèviament de 5.260 milions de dòlars USA en un període de 180 dies.

## Referències

* ↑ «Security Council increases ceiling on Iraqi oil exports under 'Oil-for-Food' Programme». United Nations, 04-10-1999.
* ↑ Anand, Vinod «Iraq under siege: Human costs of economic warfare». Strategic Analysis, 24, 2, 2000, pàg. 301–313. DOI: 10.1080/09700160008455214.

## Vegeu també

* Llista de resolucions del Consell de Seguretat de les Nacions Unides 1201 a la 1300 (1998 - 2000)
* Guerra del Golf

## Enllaços externs

* PDF Text de la Resolució a UN.org
# Pere Vinyoles i Vivet

Pere Vinyoles i Vivet (Vic, 22 de novembre 1901 - Sant Quirze de Besora, 23 de desembre de 1989), fou un periodista i escriptor. Abans de la guerra civil treballà a les redaccions del Diari de Vic i El Matí i, després d'aquesta, col·laborà amb el Diario de Barcelona, La Vanguardia i Tele/Estel. Alguns dels seus articles els signà amb el pseudònim "Fernando de Ter". Col·laborà, l'abril de 1952, en l'únic número que pogué aparèixer de la revista en català Aplec. Fou soci fundador del Patronat d'Estudis Osonencs i publicà diversos articles a la seva revista Ausa.

## Referències

* 1 2 3 4 Ylla-Català i Genís, Miquel S. «In memoriam. Pere Vinyoles i Vivet. Crònica 1989. Patronat d'Estudis Ausonencs» (pdf). Ausa. Patronat d'Estudis Osonencs, XIII, 122-123, 1989, pàg. 454-455. ISSN: 2014-1246 [Consulta: 4 gener 2019].
* ↑ «Pere Vinyoles i Vivet». El municipi. Informació del municipi. Història. Personatges. Ajuntament de Sant Quirze de Besora. Arxivat de l'original el 2020-08-10. [Consulta: 5 gener 2019].

## Bibliografia
### Obra pròpia

* Episodi, 1959.
* Seixanta anys d'Història 1918-1978 (de la Cambra de Corredors de Cotó Filat), 1980.
# Oriolus

Oriolus és un gènere d'ocells de la família dels oriòlids (Oriolidae).

## Taxonomia

Segons la Classificació del Congrés Ornitològic Internacional (versió 14.1, 2024)< aquest gènere està format per 32 espècies:
* Oriolus isabellae - oriol d'Isabela.
* Oriolus forsteni - oriol de Seram.
* Oriolus bouroensis - oriol de Buru.
* Oriolus phaeochromus - oriol de Halmahera.
* Oriolus sagittatus - oriol estriat.
* Oriolus melanotis - oriol de Timor.
* Oriolus finschi - oriol de Wetar.
* Oriolus decipiens - oriol de les Tanimbar.
* Oriolus szalayi - oriol de Nova Guinea.
* Oriolus flavocinctus - oriol verdós.
* Oriolus cruentus - oriol sagnant de Java.
* Oriolus consanguineus - oriol sagnant d'Indonèsia.
* Oriolus hosii - oriol negre.
* Oriolus traillii - oriol granatós.
* Oriolus mellianus - oriol argentat.
* Oriolus xanthornus - oriol capnegre asiàtic.
* Oriolus consobrinus - oriol ventríloc.
* Oriolus xanthonotus - oriol gorjanegre.
* Oriolus steerii - oriol de les Filipines.
* Oriolus albiloris - oriol de Luzon.
* Oriolus chlorocephalus - oriol capverd.
* Oriolus brachyrynchus - oriol capnegre occidental.
* Oriolus crassirostris - oriol de São Tomé.
* Oriolus larvatus - oriol capnegre oriental.
* Oriolus monacha - oriol capnegre d'Etiòpia.
* Oriolus percivali - oriol muntanyenc.
* Oriolus nigripennis - oriol alanegre.
* Oriolus auratus - oriol africà.
* Oriolus kundoo - oriol de l'Índia.
* Oriolus oriolus - oriol eurasiàtic.
* Oriolus chinensis - oriol de la Xina.
* Oriolus tenuirostris - oriol becfí.

## Referències

* ↑ Gill, Frank; Donsker, David; Rasmussen, Pamela. «Orioles, drongos, fantails» (en anglès). IOC World Bird List Version 14.1. [Consulta: 11 octubre 2024].
# Paweł Bernas

Paweł Bernas (Gliwice, Voivodat de Silèsia, 24 de maig de 1990) és un ciclista polonès, professional des del 2013. De les seves victòries destaca la Volta a l'Alentejo i la Szlakiem Grodów Piastowskich.

## Palmarès

* 2011
** 1r a la Carpathia Couriers Path
* 2013
** Campió de Polònia en contrarellotge amb parelles (amb Kamil Gradek)
* 2014
** 1r a la Visegrad 4 Bicycle Race-GP Slovakia
** 1r a la Visegrad 4 Bicycle Race-GP Hungary
** Vencedor d'una etapa de la Volta a la Xina I
* 2015
** 1r a la Visegrad 4 Bicycle Race-GP Czech Republic
** 1r a la Volta a l'Alentejo i vencedor d'una etapa
** 1r a la Szlakiem Grodów Piastowskich i vencedor d'una etapa
** Vencedor d'una etapa del Gran Premi Liberty Seguros
* 2017
** Vencedor d'una etapa de la Małopolski Wyścig Górski
* 2020
** 1r al Gran Premi Alanya
** Vencedor d'una etapa al Giro del Friül-Venècia Júlia

### Resultats a la Volta a Espanya

* 2019. 149è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Ramón Hernández Fuster

Ramón Hernández Fuster (Ibi, 15 de febrer de 1896 - Alacant, abril de 1988) fou un polític valencià. De petit marxà amb la família a Alacant i treballà en l'empresa Riegos de Levante, alhora que militava en el PSOE i en les Joventuts Socialistes d'Espanya. En esclatar la Guerra Civil espanyola va romandre a la ciutat i l'abril de 1937 en fou nomenat membre del Consell Municipal i comissari local d'Abastiments. El 21 de març de 1939 fou nomenat alcalde d'Alacant, nou dies abans de l'entrada de les tropes colpistes franquistes. El dia 30 de març va fer el lliurament de les insígnies al seu successor, el colpista franquista Ambrosio Luciáñez Riesco. Fou jutjat per un tribunal militar i condemnat a 30 anys de presó al penal del Dueso, però el 1943 fou indultat i condemnat a estranyament. Tanmateix, en 1950 residia a Alacant, on va morir en 1988
Té un xicotet carrer dedicat al centre d'Alacant, situat entre l'estació de Madrid i l'avinguda d'Aguilera.

## Referències

* ↑ Ramón Fernández Fuster, Fundación Pablo Iglesias
* ↑ Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.276. ISBN 9788495484802.
* ↑ Ramón fernández Fuster a Alicantevivo.org
# Tissa Wewa

Tissa Wewa és un embassament d'aigua prop d'Anuradhapura que fou construït durant el regnat del Devanampiya Tissa (307 a 267 aC). Encara s'utilitza actualment si ha patit diversos arranjaments i millores. Serveix per regar els camps d'arròs de l'entorn d'Anuradhapura.
Té una superfície de 160 hectàrees i mesura poc més de quatre km de llarg, una amplada a la part superior que varia entre 3,5 metres i 5 metres i una fondària mitjana de prop de 8 metres.

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.